Source: http://legislatie.just.ro/Public/DetaliiDocument/46580
Timestamp: 2019-11-13 21:11:18+00:00
Document Index: 23189591

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16', 'Articolul 17', 'Articolul 18', 'Articolul 19', 'Articolul 20', 'Articolul 21', 'Articolul 22', 'Articolul 23', 'Articolul 24', 'Articolul 25', 'Articolul 26', 'Articolul 27', 'Articolul 28', 'Articolul 29', 'Articolul 30']

LEGE (A) 69 15/07/1992 - Portal Legislativ
LEGE nr. 69 din 15 iulie 1992 (*actualizată*)pentru alegerea Preşedintelui României(actualizată până la data de 26 septembrie 2003*)
----------Parlamentul României adopta prezenta lege. + Capitolul 1 Dispoziţii generale + Articolul 1 (1) Preşedintele României se alege prin vot universal, egal, direct, secret şi liber exprimat, în condiţiile prezentei legi. ... (2) Alegătorul are dreptul la un singur vot, în fiecare tur de scrutin organizat pentru alegerea Preşedintelui României, potrivit art. 81 alin. (2) şi (3) din Constituţie. ... + Articolul 2 (1) În unităţile administrativ-teritoriale, operaţiunile electorale pentru alegerea Preşedintelui României se fac în circumscripţiile electorale şi secţiile de votare, sub conducerea birourilor electorale prevăzute de lege pentru alegerea Camerei Deputaţilor şi a Senatului, pe baza aceloraşi liste de alegători. ... (2) Curtea Constituţională, potrivit art. 144 lit. d) din Constituţie, veghează la respectarea, în întreaga ţara, a prevederilor prezentei legi şi confirma rezultatele sufragiului. ... + Articolul 3 (1) La alegerile pentru Preşedintele României se pot prezenta candidaţi propuşi de partide şi formaţiuni politice sau candidaţi independenţi. Partidele şi formaţiunile politice pot propune, fie separat, fie împreună, numai cîte un singur candidat. ... (2) Candidaturile propuse de partide, formaţiuni politice sau alianţe politice, precum şi candidaturile independente pot fi depuse numai dacă sunt susţinute de cel puţin 300.000 de alegători. Un alegător poate susţine un singur candidat. ... --------------Alin. (2) al art. 3 a fost modificat de ORDONANŢA DE URGENŢĂ nr. 129 din 30 iunie 2000 publicată în MONITORUL OFICIAL nr. 311 din 5 iulie 2000. + Articolul 4 (1) Data alegerilor se stabileşte şi se aduce la cunoştinţa publica de către Guvern cu cel puţin 45 de zile înainte de ziua votării şi până la împlinirea a 5 zile de la data expirării mandatului Preşedintelui în funcţie sau, după caz, de la data la care începe sa curgă termenul prevăzut la art. 96 alin. (2) din Constituţie. ... (2) Alegerile au loc într-o singura zi, care poate fi numai duminica. ... --------------Alin. (1) al art. 4 a fost modificat de ORDONANŢA DE URGENŢĂ nr. 140 din 14 septembrie 2000 publicată în MONITORUL OFICIAL nr. 467 din 26 septembrie 2000. + Capitolul 2 Organizarea şi desfăşurarea alegerilor + Secţiunea 1 Atribuţiile birourilor electorale + Articolul 5Biroul Electoral Central are următoarele atribuţii: a) veghează la actualizarea listelor electorale, urmăreşte respectarea dispoziţiilor legale privitoare la alegerea Preşedintelui României pe întreg teritoriul tarii şi asigura aplicarea lor uniforma; ... b) constata respectarea prevederilor prezentei legi pentru depunerea candidaturilor şi înregistrează candidaturile care îndeplinesc aceste condiţii; ... c) comunica birourilor electorale de circumscripţie candidaturile înregistrate şi le face cunoscute prin presa; ... d) rezolva intimpinarile la propria activitate şi contestaţiile trimise de birourile electorale de circumscripţie; soluţiile date sînt definitive; ... e) centralizează rezultatele alegerilor, constata candidatul ales şi prezintă Curţii Constituţionale documentaţia necesară validării mandatului de Preşedinte al României; ... f) îndeplineşte orice alte obligaţii ce ii revin potrivit prezentei legi. ... + Articolul 6Birourile electorale de circumscripţie au următoarele atribuţii: a) fac publicaţiile şi afişările de lege, în termen de 5 zile de la primirea comunicării privind candidaturile înregistrate la Biroul Electoral Central; ... b) rezolva intimpinarile referitoare la propria activitate şi contestaţiile cu privire la operaţiunile birourilor electorale ale secţiilor de votare; ... c) distribuie birourilor electorale ale secţiilor de votare buletinele de vot, ştampile de control şi ştampile cu menţiunea "Votat"; ... d) centralizează rezultatul alegerilor pentru circumscripţia electorală şi înaintează Biroului Electoral Central procesele-verbale cuprinzînd aceste rezultate, precum şi intimpinarile, contestaţiile şi procesele-verbale primite de la birourile electorale ale secţiilor de votare; ... e) îndeplinesc orice alte obligaţii prevăzute de lege în sarcina lor. ... + Articolul 7Birourile electorale ale secţiilor de votare îndeplinesc, în mod corespunzător, atribuţiile ce le revin, potrivit legii, pentru alegerea Camerei Deputaţilor şi a Senatului. + Articolul 8Birourile electorale lucrează şi iau hotărîri cu votul majorităţii membrilor prezenţi. + Secţiunea a 2-a Candidaturile + Articolul 9 (1) Propunerile de candidaţi pentru alegerea Preşedintelui României se depun la Biroul Electoral Central, cel mai tîrziu cu 30 de zile înainte de data alegerilor. ... (2) Propunerile se fac în scris şi vor fi primite numai dacă: ... a) sînt semnate de conducerea partidului sau a formaţiunii politice ori de conducerile acestora, care au propus candidatul sau, după caz, de candidatul independent; ... b) cuprind prenumele şi numele, locul şi data naşterii, starea civilă, domiciliul, studiile, ocupaţia şi profesia candidatului şi precizarea ca îndeplineşte condiţiile prevăzute de lege pentru a candida; ... c) sunt însoţite de declaraţia de acceptare a candidaturii, scrisă, semnată şi datată de candidat, precum şi de lista sau listele susţinătorilor, al căror număr nu poate fi mai mic de 300.000 de alegători. ... (3) Lista susţinătorilor este un act public, sub sancţiunea prevăzută de art. 292 din Codul penal. Lista sau listele susţinătorilor trebuie sa cuprindă data alegerilor, prenumele şi numele candidatului, precum şi prenumele şi numele, data naşterii, adresa, denumirea, seria şi numărul actului de identitate şi semnăturile alegătorilor care susţin candidatura. În lista se vor menţiona, de asemenea, numele şi prenumele persoanei care a întocmit-o. Persoana care a întocmit lista este obligată sa depună o declaraţie pe propria răspundere prin care sa ateste veridicitatea semnăturilor susţinătorilor. ... (4) Propunerea de candidatura se depune în 4 exemplare, un exemplar original şi 3 copii, din care originalul şi o copie se păstrează la Biroul Electoral Central, un altul se înregistrează la Curtea Constituţională, iar al patrulea, certificat de preşedintele Biroului Electoral Central, se restituie depunătorului. ... --------------Litera c) a alin. (2) al art. 9 a fost modificată de ORDONANŢA DE URGENŢĂ nr. 129 din 30 iunie 2000 publicată în MONITORUL OFICIAL nr. 311 din 5 iulie 2000.Alin. (3) al art. 9 a fost modificat de ORDONANŢA DE URGENŢĂ nr. 129 din 30 iunie 2000 publicată în MONITORUL OFICIAL nr. 311 din 5 iulie 2000. + Articolul 10Nu pot candida persoanele care, la data depunerii candidaturii, nu îndeplinesc condiţiile prevăzute de art. 35 din Constituţie pentru a fi alese sau care au fost alese anterior, de doua ori, ca Preşedinte al României. + Articolul 11 (1) Biroul Electoral Central aduce la cunoştinţa publica, prin presa, şi afişează, la sediul sau, propunerile de candidaţi pe care le-a primit, în termen de 24 de ore de la înregistrare. ... (2) Pînă la 20 de zile înainte de data alegerilor, candidatul, partidele, formaţiunile politice sau cetăţenii pot contesta înregistrarea sau neînregistrarea candidaturii. Contestaţia se depune la Biroul Electoral Central, care o înaintează împreună cu dosarul candidaturii, în termen de 24 de ore, spre soluţionare, Curţii Constituţionale. ... (3) Curtea Constituţională soluţionează contestaţia în termen de 48 de ore de la înregistrare. Soluţia este definitiva şi se publica în Monitorul Oficial al României. ... (4) A doua zi după expirarea termenului de soluţionare a contestaţiilor, prevăzut la alin. (3), Biroul Electoral Central comunica birourilor electorale de circumscripţie candidaturile definitive înregistrate, în ordinea în care au fost depuse. ... + Secţiunea a 3-a Buletinele de vot + Articolul 12 (1) Buletinele de vot se vor tipari potrivit modelului prevăzut în anexa. ... (2) Dimensiunile buletinului de vot se stabilesc de Biroul Electoral Central, ţinînd seama de numărul candidaţilor şi de spaţiul necesar pentru imprimarea lor, şi se transmit birourilor electorale de circumscripţie o data cu comunicarea candidaturilor. ... (3) Imprimarea buletinelor de vot se asigura de birourile electorale de circumscripţie prin intermediul prefecţilor, cu respectarea prevederilor legale referitoare la imprimarea buletinelor de vot pentru alegerea Camerei Deputaţilor şi a Senatului, care se aplica în mod corespunzător. Prefecţii răspund ca toate buletinele de vot necesare sa fie imprimate cu cel puţin 3 zile înainte de data alegerilor. ... --------------Alin. (3) al art. 12 a fost modificat de ORDONANŢA DE URGENŢĂ nr. 140 din 14 septembrie 2000 publicată în MONITORUL OFICIAL nr. 467 din 26 septembrie 2000. + Articolul 13 (1) Semnele electorale se declara la Biroul Electoral Central o data cu depunerea candidaturii. ... (2) Dacă alegerile pentru Preşedintele României au loc concomitent cu cele pentru Camera Deputaţilor şi Senat, se vor utiliza numai semnele electorale stabilite în cadrul alegerilor pentru cele doua Camere. Dacă alegerile pentru Preşedintele României au loc la o data diferita, se vor utiliza numai semnele electorale stabilite în cadrul ultimelor alegeri pentru Camera Deputaţilor şi Senat. În cazul partidelor sau formaţiunilor politice care nu au participat la aceste alegeri, precum şi în cazul alianţelor politice, se aplica prevederile Legii pentru alegerea Camerei Deputaţilor şi a Senatului, referitoare la semne şi denumiri. ... --------------Art. 13 a fost modificat de ORDONANŢA DE URGENŢĂ nr. 129 din 30 iunie 2000 publicată în MONITORUL OFICIAL nr. 311 din 5 iulie 2000, sintagma "coalitii electorale" înlocuindu-se cu "alianţe politice". + Articolul 14Prevederile legale pentru alegerea Camerei Deputaţilor şi Senatului, referitoare la ştampilele secţiilor de votare şi la predarea, distribuirea şi afişarea buletinelor de vot sau eliberarea unor buletine vizate şi anulate, se aplica şi pentru alegerile privind Preşedintele României. + Secţiunea a 4-a Campania electorală şi desfăşurarea alegerilor + Articolul 15 (1) Campania electorală şi desfăşurarea alegerilor pentru Preşedintele României se fac potrivit dispoziţiilor legale privind alegerea Camerei Deputaţilor şi a Senatului, cu excepţiile prevăzute în prezenta secţiune. ... (2) Preşedintele în funcţie poate participa la campania electorală a partidului sau formaţiunii politice care l-a propus sau ii susţine candidatura, potrivit art. 9. ... + Articolul 16 (1) Pentru candidaţii la alegerea Preşedintelui României, accesul la serviciile publice la radio şi televiziune este egal şi gratuit. ... (2) Orarul pentru campania electorală şi repartizarea timpilor de antena pentru accesul egal şi gratuit al candidaţilor la serviciile publice de radio şi televiziune se fac, după încheierea perioadei de depunere a candidaturilor, de birourile permanente reunite ale celor doua Camere ale Parlamentului, împreună cu reprezentanţii serviciilor publice de radio şi televiziune şi cu participarea candidaţilor. ... (3) Dacă alegerile pentru Preşedintele României au loc concomitent cu cele pentru Camera Deputaţilor şi Senat, se vor avea în vedere şi orarul şi repartizarea timpilor de antena pentru campania electorală privind alegerea celor doua Camere. ... + Articolul 17Impotriva soluţiei date de biroul electoral de circumscripţie la plingerile ce ii sînt adresate cu privire la împiedicarea unui partid sau a unei formaţiuni politice ori a unui candidat de a-si desfăşura campania electorală, contestaţiile se soluţionează de Curtea Constituţională, în termen de 3 zile de la sesizare. + Articolul 18 (1) Dacă alegerile pentru Preşedintele României au loc concomitent cu cele pentru Camera Deputaţilor şi Senat, persoanele acreditate sa asiste la efectuarea operaţiunilor electorale pentru alegerea deputaţilor şi senatorilor pot asista şi la efectuarea celor pentru alegerea Preşedintelui României. ... (2) În cazul în care alegerile pentru Preşedintele României au loc la o data diferita, acreditarea pentru a asista la operaţiunile electorale a delegaţilor presei, cinematografiei, radioului şi televiziunii, române sau străine, ori a observatorilor externi, care solicita aceasta, se face de Biroul Electoral Central. ... (3) În situaţia prevăzută la alin. (2), partidele şi formaţiunile politice care au propus candidaţi vor putea desemna cîte un singur delegat, pentru fiecare secţie de votare şi birou electoral de circumscripţie, care sa asiste la efectuarea operaţiunilor electorale. Desemnarea se face prin comunicarea prenumelui, numelui şi domiciliului reprezentantului, sub semnătura conducerii partidului sau formaţiunii politice. Dacă mai multe partide sau formaţiuni politice au propus acelaşi candidat, ele pot desemna numai un reprezentant comun. ... + Articolul 19 (1) Alegătorul va vota aplicînd ştampila înăuntrul patrulaterului care cuprinde prenumele şi numele candidatului pe care îl votează. ... (2) Dacă alegerile pentru Preşedintele României au loc concomitent cu cele pentru Camera Deputaţilor şi Senat, ştampila se aplica pe cartea de alegător pe un singur număr de scrutin. ... (3) Dacă alegerile pentru Preşedintele României au loc la o data diferita de cele pentru Camera Deputaţilor şi Senat, ştampila se aplica pe cartea de alegător la numărul de scrutin adus la cunoştinţa publica de Guvern o data cu data votării. ... (4) La al doilea tur de scrutin, ştampila se aplica la numărul de scrutin care urmează. ... + Capitolul 3 Stabilirea rezultatului alegerilor + Articolul 20 (1) Operaţiunile electorale pentru constatarea rezultatelor votării la secţiile de votare, contestaţiile şi intimpinarile cu privire la operaţiunile de votare şi de deschidere a urnelor se fac cu respectarea prevederilor legale privind alegerea Camerei Deputaţilor şi a Senatului. ... (2) Rezultatul votării la secţia de votare se consemnează într-un tabel. ... (3) Candidaţii la alegerile pentru Parlament din partea partidelor sau formaţiunilor politice ce au propus şi candidaţi pentru alegerea Preşedintelui României au dreptul sa întocmească şi ei un tabel. Dacă alegerile pentru cele doua Camere şi pentru Preşedintele României nu au loc concomitent, acest drept revine delegaţilor partidelor sau formaţiunilor politice ce au propus candidaţii în alegerile pentru Preşedintele României. ... (4) Tabelele vor cuprinde voturile nule, prenumele şi numele candidaţilor şi voturile valabil exprimate pentru fiecare candidat. ... + Articolul 21 (1) După deschiderea urnelor şi numărarea voturilor preşedintele biroului secţiei de votare încheie un proces-verbal în 3 exemplare, care va cuprinde: ... a) numărul alegătorilor potrivit listelor electorale permanente; ... b) numărul alegătorilor care s-au prezentat la urne; defalcarea acestui număr în funcţie de alegătorii de pe lista permanenta şi de pe cea specială; ... c) numărul total al voturilor valabil exprimate; ... d) numărul voturilor nule; ... e) numărul voturilor valabil exprimate pentru fiecare candidat; ... f) expunerea, pe scurt, a întâmpinărilor şi contestaţiilor şi a modului lor de soluţionare, precum şi a contestaţiilor înaintate spre soluţionare biroului electoral de circumscripţie. ... (2) Procesele-verbale se semnează de preşedinte şi de membrii biroului. Un exemplar al procesului-verbal se afişează, la loc vizibil, la sediul biroului electoral al secţiei de votare. ... (3) Membrilor birourilor electorale ale secţiilor de votare care au semnat procesul-verbal li se eliberează, la cerere, o copie certificată de către toţi cei care au semnat originalul; cererea trebuie formulată înainte de întocmirea procesului-verbal. ... (4) Lipsa semnăturii unor membri ai biroului secţiei de votare nu influenţează asupra valabilităţii procesului-verbal. Preşedintele va menţiona motivele care au împiedicat semnarea. ... (5) Procesele-verbale, împreună cu toate contestaţiile privitoare la operaţiunile electorale ale secţiei de votare, precum şi cu buletinele de vot nule şi cele contestate, vor alcătui un dosar care, sigilat şi ştampilat, se va înainta biroului electoral de circumscripţie, de preşedintele biroului electoral al secţiei de votare şi membrii biroului, cu paza militară, în cel mult 24 de ore. ... (6) În termen de 24 de ore de la primirea dosarului, biroul electoral de circumscripţie va trimite unul din exemplarele procesului-verbal la tribunalul în a carei raza teritorială este circumscripţia electorală; candidaţii sau partidele şi formaţiunile politice care i-au propus vor putea obţine copii legalizate de pe acest exemplar. ... ---------------Alin. (1) şi (2) ale art. 21 au fost modificate de ORDONANŢA DE URGENŢĂ nr. 129 din 30 iunie 2000 publicată în MONITORUL OFICIAL nr. 311 din 5 iulie 2000. + Articolul 22 (1) După primirea proceselor-verbale de la toate birourile electorale ale secţiilor de votare şi după soluţionarea contestaţiilor şi intimpinarilor primite, biroul electoral de circumscripţie încheie un proces-verbal, care va cuprinde: ... a) numărul alegătorilor din circumscripţia electorală potrivit listelor electorale permanente; ... b) numărul total al alegătorilor ce s-au prezentat la urne; defalcarea acestui număr de pe listele permanente şi de pe cele speciale; ... c) numărul total al voturilor valabil exprimate; ... d) numărul voturilor nule; ... e) numărul voturilor valabil exprimate pentru fiecare candidat în cadrul circumscripţiei electorale; ... f) expunerea, pe scurt, a intimpinarilor, contestaţiilor şi hotărîrilor luate de biroul electoral de circumscripţie. ... (2) Prevederile art. 21 alin. (2) şi (4) se aplica în mod corespunzător. ... (3) Procesul-verbal, împreună cu intimpinarile, contestaţiile şi procesele-verbale primite de la birourile electorale ale secţiilor de votare, formind un dosar, încheiat, sigilat şi semnat de membrii biroului electoral, se înaintează, cu paza militară, la Biroul Electoral Central, în cel mult 48 de ore de la primirea ultimului proces-verbal al birourilor electorale ale secţiilor de votare. ... + Articolul 23 (1) Biroul Electoral Central rezolva intimpinarile şi contestaţiile depuse, deciziile date fiind definitive, după care încheie un proces-verbal cuprinzînd: ... a) numărul total al alegătorilor potrivit listelor electorale ale localităţilor unde îşi au domiciliul alegătorii; ... b) numărul total al alegătorilor ce s-au prezentat la urne; ... c) numărul total al voturilor nule; ... d) numărul total al voturilor valabil exprimate, pe întreaga ţara, pentru fiecare candidat şi constatarea îndeplinirii condiţiilor prevăzute de art. 81 din Constituţie; în situaţia în care aceste condiţii nu sînt întrunite, prenumele şi numele candidaţilor ce vor participa la al doilea tur de scrutin; ... e) centralizarea rezultatelor celui de-al doilea tur, potrivit prevederilor de la lit. a) - d), care se aplica în mod corespunzător, prenumele şi numele candidatului a cărui alegere a fost constatată; ... f) modul de soluţionare a contestaţiilor şi intimpinarilor primite. ... (2) Prevederile art. 21 alin. (2) şi (4) se aplica în mod corespunzător. ... (3) Procesul-verbal, pentru fiecare tur de scrutin, împreună cu dosarele birourilor electorale de circumscripţie, primite potrivit art. 22 alin. (3), se înaintează, cu paza militară, la Curtea Constituţională, în termen de 24 de ore de la înregistrarea ultimului dosar. ... + Articolul 24 (1) Curtea Constituţională anulează alegerile în cazul în care votarea şi stabilirea rezultatelor au avut loc prin frauda de natura sa modifice atribuirea mandatului sau, după caz, ordinea candidaţilor care pot participa la al doilea tur de scrutin. În aceasta situaţie, Curtea va dispune repetarea turului de scrutin în a treia duminica de la data anulării alegerilor. ... (2) Cererea de anulare a alegerilor se poate face de partidele, formaţiunile politice şi candidaţii care au participat la alegeri, în termen de cel mult 3 zile de la închiderea votării; cererea trebuie motivată şi însoţită de dovezile pe care se întemeiază. ... (3) Cererea poate fi admisă numai dacă cel care a sesizat nu este implicat în producerea fraudei. ... (4) Soluţionarea cererii de către Curtea Constituţională se face pînă la data prevăzută de lege pentru aducerea la cunoştinţa publica a rezultatului alegerilor. ... + Articolul 25 (1) Curtea Constituţională publica rezultatul alegerilor în presa şi în Monitorul Oficial al României pentru fiecare tur de scrutin şi validează rezultatul alegerilor pentru preşedintele ales. ... (2) Actul de validare se întocmeşte în 3 exemplare, din care unul se prezintă Parlamentului pentru depunerea jurămîntului prevăzut de art. 82 alin. (2) din Constituţie, iar al treilea se inmineaza candidatului ales. ... + Articolul 26 (1) Al doilea tur de scrutin are loc în condiţiile prevăzute la art. 81 alin. (3) din Constituţie, la 2 saptamini de la primul tur de scrutin, în aceleaşi secţii de votare şi circumscripţii electorale, sub conducerea operaţiunilor electorale de către aceleaşi birouri electorale şi pe baza aceloraşi liste de alegători de la primul tur. ... (2) În al doilea tur de scrutin participa primii doi candidaţi care au obţinut cel mai mare număr de voturi, valabil exprimate pe întreaga ţara la primul tur. Confirmarea acestui număr se face de Curtea Constituţională în termen de 24 de ore de la primirea proceselor-verbale prevăzute la art. 23 alin. (3), prin aducerea la cunoştinţa publica a prenumelui şi numelui celor doi candidaţi care vor participa la cel de-al doilea tur de scrutin şi a zilei votării stabilite potrivit alin. (1). ... (3) Campania electorală pentru al doilea tur de scrutin începe de la data cînd s-a adus la cunoştinţa publica ziua votării. ... (4) În termen de 2 zile de la deschiderea campaniei electorale se vor stabili orarul pentru desfăşurarea acesteia la serviciile publice de radio şi televiziune şi repartizarea timpilor de antena, potrivit art. 16, care se aplica în mod corespunzător. ... (5) Persoanele acreditate sa asiste la efectuarea operaţiunilor electorale la primul tur de scrutin sînt de drept acreditate sa asiste la efectuarea acestor operaţiuni şi la al doilea tur de scrutin. ... + Capitolul 4 Dispoziţii tranzitorii şi finale + Articolul 27Sancţiunile contravenţionale şi pedepsele, prevăzute de lege pentru încălcarea dispoziţiilor legale privind alegerea Camerei Deputaţilor şi a Senatului, se aplica şi în ceea ce priveşte încălcarea dispoziţiilor legale corespunzătoare privind alegerea Preşedintelui României. + Articolul 28 (1) Prevederile legale pentru alegerea Camerei Deputaţilor şi a Senatului, referitoare la suportarea cheltuielilor electorale, taxa de timbru, alianţele electorale, oficiile electorale, sprijinirea de către Guvern a activităţii birourilor electorale şi oficiilor electorale, păstrarea materialelor utilizate în procesul electoral, precum şi la judecarea de către instanţe a întâmpinărilor, a contestaţiilor şi a oricăror alte cereri se aplica şi în ceea ce priveşte alegerile pentru Preşedintele României. ... (2) Abrogat. ... (3) Abrogat. ... --------------Alin. (1) al art. 28 a fost modificat de ORDONANŢA DE URGENŢĂ nr. 63 din 26 mai 2000 publicată în MONITORUL OFICIAL nr. 240 din 31 mai 2000, modificat de ORDONANŢA DE URGENŢĂ nr. 154 din 10 octombrie 2000 publicată în MONITORUL OFICIAL nr. 498 din 11 octombrie 2000.Alin. (2) şi (3) ale art. 28 au fost abrogate de LEGEA nr. 43 din 21 ianuarie 2003 publicată în MONITORUL OFICIAL nr. 54 din 30 ianuarie 2003. + Articolul 29 (1) Alegerile pentru Preşedintele României din anul 1992 vor avea loc o data cu cele pentru alegerea Camerei Deputaţilor şi a Senatului. ... (2) Pentru alegerile de la alin. (1) pot fi acreditaţi sa asiste la operaţiunile electorale şi observatori interni, în condiţiile prevăzute de Legea pentru alegerea Camerei Deputaţilor şi a Senatului. ... + Articolul 30Decretul-lege nr. 92/1990 pentru alegerea Parlamentului şi a Preşedintelui României se abroga.Aceasta lege a fost adoptată de Camera Deputaţilor şi Senat în şedinţa comuna din 8 iunie 1992, cu respectarea prevederilor art. 74 alin. (1) şi art. 76 alin. (2) din Constituţia României.PREŞEDINTELE SENATULUIacademician ALEXANDRU BÎRLĂDEANUPREŞEDINTELE CAMEREI DEPUTAŢILORMARŢIAN DAN + AnexăROMÂNIAP BULETIN DE VOT PENTRU ALEGEREA PREŞEDINTELUI ROMÂNIEI *) Circumscripţia electorală nr. .............. *) Se trece data alegerilor ---------------------------------- ---------------------------------| 1) 2) | | || 3) | | || | | || | | || | | || | | || | | || | | |---------------------------------- ------------------------------------------------------------------- ---------------------------------| | | || | | || | | || | | || | | || | | || | | || | | |----------------------------------- -------------------------------------------------------------------- ---------------------------------| | | || | | || | | || | | || | | || | | || | | || | | |----------------------------------- --------------------------------- 1) Se trece denumirea completa a partidului, formaţiunii politice sau menţiunea "Candidat independent". ... 2) Se trece semnul electoral; între denumirea partidului, formaţiunii politice sau menţiunea "Candidat independent" şi semnul electoral sa se păstreze distanta de 3 litere. ... 3) Se trec prenumele şi numele candidatului. ... NOTA:Se imprima atitea patrulatere citi candidaţi sînt, în ordinea depunerii candidaturilor.Hirtia pentru buletinele de vot va fi de culoare alba şi suficient de groasa pentru a nu se distinge pe verso numele imprimat şi votul dat.Pe paginile buletinului de vot se vor imprima patrulatere în număr suficient pentru a cuprinde toate candidaturile, în afară de ultima pagina, care va rămîne alba pentru ştampila de control.Toate numele, prenumele şi cuvintele ce se înscriu în interiorul patrulaterului se vor tipari cu litera corp 10 verzal drepte.Paginile buletinului de vot, inclusiv ultima pagina care va rămîne alba, vor fi numerotate.Pe teritoriul unei circumscripţii electorale se va folosi tus, pentru ştampile, de aceeaşi culoare.Semnul electoral se va imprima într-un spaţiu grafic de 2,5 cm x 2,5 cm.-----------------Nota: A se vedea şi ORDONANŢA nr. 84 din 30 august 2001 publicată în MONITORUL OFICIAL nr. 544 din 1 septembrie 2001.--------